Държавен вестник, бр. 6, 2021 г., стр. 7

БРОЙ  6	
Д Ъ Р Ж А В Е Н  В Е С Т Н И К 	
СТР.  7  
на спешност или необходимост от спешно 
лечение на медицинско състояние или при 
други обстоятелства, предвидени в МСРТУ.
(3) В случаите по ал. 1 изпълнителният 
директор на Антидопинговия център в срок 
до 21 дни от приемането на окомплектованата 
молба, след становище на КРТУ, с решение 
издава или отказва издаване на РТУ. Реше-
нието се съобщава писмено на спортиста, на 
САА и на други антидопингови организации 
в съответствие с МСРТУ. Решението се док-
ладва незабавно и чрез АДАМС. 
(4) Разрешение за терапевтична употреба, 
издадено от Антидопинговия център, е валидно 
на национално ниво във всяка една държава 
и не се нуждае от формално признаване от 
която и да е друга национална антидопингова 
организация. Разрешението за терапевтична 
употреба не е автоматично валидно, ако спор-
тистът стане спортист на международно ниво 
или се състезава в международно събитие, 
освен ако то не е признато от съответната 
международна федерация или от организатори 
на големи спортни прояви в съответствие с 
МСРТУ.
(5) Решението на изпълнителния дирек-
тор за отказ за издаване на РТУ подлежи на 
обжалване от спортиста в тридневен срок 
пред Българския спортен арбитраж към Бъл-
гарския олимпийски комитет. Решението на 
Българския спортен арбитраж може да бъде 
обжалвано от САА пред Спортния арбитражен 
съд в Лозана, Швейцария (САС).
(6) В срок до 21 дни от издаване на ре-
шението по ал. 5 изпълнителният директор 
на Антидопинговия център предоставя чрез 
АДАМС информация за решението на САА 
и на международната федерация.
(7) Ако Антидопинговият център избере 
да тества спортист, който не е спортист на 
международно или национално ниво, Антидо-
пинговият център трябва да разреши на този 
спортист да кандидатства за ретроактивно 
РТУ за всяка забранена субстанция или заб­
ранен метод, които спортистът използва по 
терапевтични причини.
(8) Световната антидопингова агенция има 
право да преразгледа решението за издаване 
или за отказ за издаване на РТУ, както и да 
го отмени, в случай че установи, че решението 
не отговаря на критериите на МСРТУ на САА.
(9) Решенията, с които САА отменя издава-
нето, или отказът за издаване на РТУ могат да 
бъдат обжалвани само пред САС от спортиста 
или от антидопинговата организация, чието 
решение за РТУ е отменено. 
(10) Производството по обжалване на 
разрешенията за терапевтична употреба е 
съгласно МСРТУ на САА.
Чл. 12. (1) Спортистите, спортно-техни-
ческият персонал и други лица са длъжни 
да знаят кое съставлява нарушение на анти-
допинговите правила и кои забранени суб-
станции и забранени методи са включени в 
Забранителния списък.
(2) Спортистите носят отговорност за всяка 
забранена субстанция или нейни метаболити 
или маркери, открити в техните проби, както 
и за притежаването на ресурси за прилагане 
на забранен метод.
(3) Спортистите не носят отговорността 
по ал. 2, ако са получили РТУ за откритите 
забранени субстанции или забранени методи.
(4) Спортистите са длъжни да информират 
лекуващите ги лекари за отговорността си 
по ал. 2.
Раздел III
Тестване и разследване
Чл. 13. (1) Антидопинговият център про-
вежда тестване и разследвания само за ан-
тидопингови цели.
(2) Антидопинговият център провежда 
тестване съобразно изискванията на Между-
народния стандарт за тестване и разследвания 
(МСТР) на САА и въз основа на годишен план 
за разпределение на проверките.
(3) Годишният план за разпределение на 
проверките се изготвя и прилага от Анти-
допинговия център въз основа на оценка на 
риска, изготвена съгласно изискванията на 
МСТР, разследване и съобразно изискванията 
на Техническия документ за спорт-специфичен 
анализ на САА. Планът включва видове спорт 
и дисциплини, категории спортисти, видове 
тестване, видове проби и видове анализ на 
пробите.
(4) Антидопинговият център представя на 
САА копие от текущия план за разпределение 
на проверките при поискване.
Чл. 14. (1) Антидопинговият център събира, 
обработва и оценява антидопингови сведения 
от всички достъпни източници за информи-
ране, за планиране на целево тестване и за 
създаване на база за разследване на възможно 
нарушение на антидопингови правила.
(2) Българските спортни организации и 
организациите по глава четвърта от ЗФВС 
са длъжни да съдействат на Антидопинговия 
център при изпълнението на плана за раз­
пределение на проверките и при поискване 
да предоставят спортните си календари, 
информация за състав и лагери на нацио-
нални отбори, както и друга необходима за 
антидопинговата дейност информация. При 
настъпили промени са длъжни незабавно да 
информират Антидопинговия център, за да 
може предоставената информация да бъде 
винаги точна и пълна.
Чл. 15. (1) Тестването се извършва с цел 
да се получат аналитични доказателства за 
това, дали даден спортист е нарушил чл. 6, 
ал. 1, т. 1 или 2.
(2) На тестване подлежат:
1. спортистите, картотекирани към лицен-
зирани спортни организации на територията 
на Република България;